હાર્દિકે એમ પણ કહ્યું હતું કે, ભાજપના કાર્યકરોને પાટીદારોના ગામમાં આવાવની જ મનાઈ ફરમાવી દેવી જોઈએ, સમાજે આ મુદ્દે એક થવું પડશે. પાસ નેતા હાર્દિક પટેલે પાટીદાર ગામડાઓમાં 144ના બોર્ડ મારવા પાટીદાર સમાજને આહવાન કર્યું હતું. હાર્દિક પટેલ અને કોંગ્રેસ ઉપાધ્યક્ષ રાહુલ ગાંધીની મુલાકાત અંગે અનેક વાતો કહેવાઇ રહી છે તથા ભાજપ આરોપ પણ મુકી ચૂકી છે કે, હાર્દિક પટેલ ચૂંટણીમાં છૂપી રીતે કોંગ્રેસને જ મદદ કરે છે. આ આરોપનો જાણે જવાબ આપતા હોય એમ હાર્દિકે સ્પષ્ટતા પણ કરી હતી કે, પાટીદાર સમાજને હું જાણ કરું છું કે, હું ત્રણેક વર્ષ સુધી કોઈ પણ પક્ષમાં જોડાવાનો નથી. મારો સમાજ મારા પર વિશ્વાસ રાખે.